ད་སྔའི་བར།སྦྲུམ་རྟེན་རྒྱུད་རྒྱུ་ཚོགས་པ་བཅོས་སྒྲིག་ལ་བརྟེན་ནས་མིའི་རིགས་ཀྱི་རྒྱུད་པ་ལེགས་བཅོས་བྱེད་པའི་ཞིབ་འཇུག་སྐོར་ལ་འཛམ་གླིང་ཐོག་ལྟ་བ་མི་མཐུན་པ་རིགས་གཉིས་བྱུང་ཡོད་པ་སྟེ།ཕྱོགས་གཅིག་གིས་ཞིབ་འཇུག་དེ་ནི་རང་བྱུང་ཆོས་ཉིད་དང་འགལ་བའི་བྱེད་སྤྱོད་ཅིག་ཡིན་པ་མ་ཟད།དེའི་སྐོར་གྱི་ལག་རྩལ་མི་ངན་པའི་ལག་ཏུ་ཤོར་ན་མིའི་རིགས་ཧྲིལ་བོར་ཕྱོགས་མང་པོ་ནས་ཉེན་ཁ་ཆེན་པོ་བསྐྱེད་སྲིད་པས་ངེས་པར་གཏན་འགོག་བྱེད་འོས་པར་འདོད་པ་དང་།ཕྱོགས་གཞན་པ་དེས་དེའི་སྐོར་གྱི་ཞིབ་འཇུག་སྤེལ་ན་མི་ཁག་ཅིག་ལ་ལྷན་སྐྱེས་སུ་ལྡན་པའི་ནད་ཆེན་པོ་དག་རྩ་བ་ནས་སེལ་ཐུབ་པ་མ་ཟད།མིའི་རིགས་ཀྱི་རྒྱུད་པ་ལེགས་བཅོས་བྱེད་ཐུབ་པས་རྒྱལ་ཁབ་རེ་རེའི་གཞུང་ཕྱོགས་ནས་དེའི་སྐོར་གྱི་ཞིབ་འཇུག་ལ་ཆོག་མཆན་སྤྲད་དེ་མིའི་རིགས་ལ་ཕན་བདེ་བསྐྲུན་འོས་པའི་ལྟ་བ་འཛིན་གྱི་ཡོད།